Τσάλκα

Η Τσάλκα (γεωργιανά: წალკა) είναι πόλη η οποία βρίσκεται στην Νότια Γεωργία. Η σύγχρονη πόλη ιδρύθηκε από τους Έλληνες που μετανάστευσαν στην περιοχή από την Ανατολική Τουρκία κυρίως από την περιοχή του Πόντου και συγκεκριμένα από το χωριό Παρμακσίζ του νομού Ερζουρούμ (Δημοτικό διαμέρισμα Χινίς - Hinis, Parmaksiz) στις αρχές του 19ου αιώνα. Στο παρελθόν ήταν αμιγώς ελληνική πόλη. Η περιπέτεια του ελληνισμού της Γεωργίας. Είναι πρωτεύουσα της διοικητικής περιφέρειας Τσάλκα που περιλαμβάνει περίπου 48 χωριά εκ των οποίων τα 27 είναι Ελληνικά, ενώ στα υπόλοιπα διαμένουν Αρμένιοι, Αζέροι και Γεωργιανοί. Γεωγραφία Η περιοχή βρίσκεται στο οροπέδιο Τριαλέτι, 1.450 μέτρα πάνω από την επιφάνεια της θάλασσας, καθιστώντας το κλίμα του τόπου δροσερό τους καλοκαιρινούς μήνες, ενώ το χειμώνα παρατηρούνται συχνες χιονοπτώσεις και θύελλες. Πάνω από την πόλη περνά σιδηροδρομική γραμμή Τιφλίδα-Αχαλκαλάκι. Η πόλη διαθέτει έναν υδροηλεκτρικό σταθμό που βρίσκεται στην τεχνιτή λίμνη της περιοχης που δημιουργήθηκε με σκοπό την ηλεκτροδότηση της περιοχής βυθίζοντας στο νερό χωριό που ονομαζόταν Σαναμέρ που προέρχεται από λέξεις "σαν" και "ημέρα", κάτοικοι του οποίου αναγκάστηκαν να το εγκαταλείψουν. Η περιοχή είναι περικυκλωμένη από βουνά, πλούσια δάση με μεγάλη πυκνότητα δέντρων. Ιστορία Ιστορικά, η περιοχή ονομαζόταν Τριαλέτι και αργότερα, το 1830, αναφερόταν ως Παρμακσίζ που στα Τουρκικά σημαίνει χωρίς δάκτυλα, μέχρι το 1930 όταν μετονομάστηκε σε Τσάλκα. Στην περιοχή αυτή περίπου 200 χρόνια έως και σήμερα εξακολουθούν να διαμένου Έλληνες - Πόντιοι οι οποίοι προέρχονται από χωριά της σημερινής Τουρκίας όπως το Ερζερούμ, το Καρς, το Μπαϊμπούρτ, η Τραπεζούντα, η Αργυρούπολης και το Αρνταχάν. Στο παρελθόν αποτελούσαν την πλειοψηφία της πόλης και των γύρω χωριών, ενώ σήμερα ο πληθυσμός τους μειώθηκε σημαντικά λόγω της μετανάστευσης κυρίως στην Ελλάδα, τη Ρωσία και την Κύπρο. Πληθυσμός των Ελλήνων της Τσάλκας Η περιοχή της Τσάλκας το έτος 1979 αριθμούσε 30.811 Έλληνες (Ουρούμ), το 1989 περίπου 50.000, το 2005 ο αριθμός αυτός έφτασε στους μόλις 1.500, ενώ η τελευταία απογραφή που πραγματοποιήθηκε το έτος 2014 έδειξε περαιτέρω μείωση σε 1.292. Η ραγδαία μείωση του πληθυσμού των Έλληνων της Τσάλκας ξεκίνησε το έτος 1991, ουσιαστικά μετά τη διάλυση της Σοβιετικής Ενώσης και την άρση του περιορισμού της εξόδου των πολιτών της στο εξωτερικό. Ελληνικά χωριά Τα Ελληνικά χωριά της Τσάλκας είναι: Αβρανλό, Αχαλίκ, Γεντί-Κιλσέ, Γκούνια-καλά, Ημέρα, Καρακόμ, Κιαριάκ, Γκουμπάτι, Λιβάδ, Μπεντιάνι, Μπεστασένι, Μπασκόφ, Νέον Χαραμπά, Ολιάνκ, Σάντα, Σιπιάκ, Τσιντσκαρό, Τριαλέτι, Τσατάχι, Τσαπάεβκα, Ταρσόν, Τζινίς, Χαραμπά, Χαντίκ, Χαντό, Τεκ-Κιλσέ και το Χραμ(γκές) - ΥΗΣ. Δείτε επίσης Ουρούμ Πόντιοι Έλληνες της Τσάλκας Έλληνες της Ρωσίας Παραπομπές Εξωτερικοί σύνδεσμοι Οι Πόντιοι της Τσάλκας: Η περιπέτεια του ελληνισμού της Γεωργίας Caucasian Urums and Urum language Ταξίδι με drone στην Τσάλκα Αρχειοθετήθηκε 2019-05-22 στο Wayback Machine. Γενική απογραφή πληθυσμού της Γεωργίας 2014 (αγγλικά) Αρχειοθετήθηκε 2019-08-15 στο Wayback Machine. "Γεννηθείς εις Καύκασον Ρωσίας" Αρχειοθετήθηκε 2019-05-14 στο Wayback Machine.